CELEX: 31981D0526
Language: el
Date: 1981-06-19 00:00:00
Title: 81/526/ΕΟΚ: Απόφαση της Επιτροπής της 19ης Ιουνίου 1981 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από την Ελβετία

Avis juridique important

|

31981D0526

81/526/ΕΟΚ: Απόφαση της Επιτροπής της 19ης Ιουνίου 1981 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από την Ελβετία  

Επίσημη Εφημερίδα αριθ. L 196 της 18/07/1981 σ. 0019 - 0024 Φινλανδική ειδική έκδοση: Κεφάλαιο 3 τόμος 13 σ. 0164  Ισπανική ειδική έκδοση: Κεφάλαιο 03 τόμος 22 σ. 0153  Σουηδική ειδική έκδοση: Κεφάλαιο 3 τόμος 13 σ. 0164  Πορτογαλική ειδική έκδοση : Κεφάλαιο 03 τόμος 22 σ. 0153 

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουνίου 1981 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από την ΕλβετίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε  τελευταία από την οδηγία 77/98/ΕΟΚ(2), και ιδίως το άρθρο 16,  Εκτιμώντας:  ότι είναι αναγκαίο να καθορισθούν οι υγειονομικοί κανόνες κατά τις εισαγωγές νωπού κρέατος από την Ελβετία- ότι, σύμφωνα με τις διαπιστώσεις αποστολής της Κοινότητος, φαίνεται ότι η υγειονομική κατάσταση στην Ελβετία είναι εξίσου καλή με αυτή που επικρατεί στις περισσότερες χώρες της Κοινότητος, ιδίως όσον αφορά τις ασθένειες που μεταδίδονται μέσω του  κρέατος- ότι, επιπλέον, οι αρμόδιες κτηνιατρικές αρχές της Ελβετίας έχουν διαβεβαιώσει ότι δεν έχουν εμφανισθεί, κατά τους τελευταίους 12 τουλάχιστον μήνες, οι εξής ασθένειες: πανώλη των βοοειδών, εξωτικός αφθώδης πυρετός, αφρικανική πανώλη των χοίρων, κλασική  πανώλη των χοίρων, μεταδοτική παράλυση των χοίρων (ασθένεια του Teschen) και κυστιώδης ασθένεια των χοίρων- ότι δεν έχουν γίνει εμβολιασμοί κατά των ασθενειών αυτών κατά το εν λόγω χρονικό διάστημα και ότι δεν υπάρχουν στην Ελβετία χοίροι εμβολιασμένοι  κατά της κλασικής πανώλους των χοιρών- ότι οι αρμόδιες κτηνιατρικές αρχές της Ελβετίας έχουν αναλάβει την υποχρέωση να ανακοινώσουν στην Επιτροπή των Ευρωπαϊκών Κοινοτήτων και στα Κράτη μέλη, τηλετυπικώς ή με τηλεγράφημα, ότι διαπιστώθηκε εκδήλωση μιας από τις προαναφερθείσες ασθένειες, ή  ότι τροποποιήθηκαν τα υγειονομικά μέτρα κατά των εν λόγω ασθενειών, εντός 24 ωρών από της στιγμής της πιστοποιήσεως ή της τροποποιήσεως που αναφέρεται- ότι οι αρμόδιες κτηνιατρικές αρχές της Ελβετίας, έχουν διαβεβαιώσει πως θα εξασφαλίσουν ότι το νωπό κρέας ξένης προελεύσεως δεν θα αποθηκεύεται με το κρέας ελβετικής προελεύσεως που πρόκειται να εξαχθεί στην Κοινότητα- ότι λόγω των ειδικών υγειονομικών συνθηκών που επικρατούν σε ορισμένα Κράτη μέλη όσον αφορά τον αφθώδη πυρετό, απολαύουν ειδικών διατάξεων κατά το ενδοκοινοτικό εμπόριο, και ως εκ τούτου θα έπρεπε να επιτραπεί να εφαρμόζουν ειδικές διατάξεις κατά τις  εισαγωγές από τρίτες χώρες- ότι οι διατάξεις αυτές πρέπει να είναι τουλάχιστον τόσο αυστηρές όσο και εκείνες οι οποίες εφαρμόζονται από το ίδιο Κράτος μέλος κατά το ενδοκοινοτικό εμπόριο- ότι είναι αναγκαίο να επανεξετασθεί η απόφαση αυτή με σκοπό την προσαρμογή προς τους κοινοτικούς κανόνες που αφορούν τον έλεγχο και την εξάλειψη του αφθώδους πυρετού εντός της Κοινότητος ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Τα Κράτη μέλη επιτρέπουν την εισαγωγή των εξής κατηγοριών νωπού κρέατος από την Ελβετία:  α) νωπό κρέας κατοικιδίων βοοειδών, χοιροειδών, προβατοειδών και αιγοειδών, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Α που πρέπει να συνοδεύει την αποστολή,  β) νωπό κρέας κατοικιδίων μονόπλων, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Β που πρέπει να συνοδεύει την αποστολή.  2. Τα Κράτη μέλη δεν επιτρέπουν την εισαγωγή κατηγοριών νωπού κρέατος από την Ελβετία που δεν αναφέρονται στην παράγραφο 1.   Άρθρο 2  Μέχρις ότου θεσπισθούν από το Συμβούλιο κανόνες περί ελέγχου και εξαλείψεως του αφθώδους πυρετού στην Κοινότητα, και εφόσον εξακολουθεί η απαγόρευση εμβολιασμού κατά του αφθώδους πυρετού, η Ιρλανδία και το Ηνωμένο βασίλειο όσον αφορά τη Βόρειο  Ιρλανδία, δύνανται να διατηρήσουν τους εθνικούς υγειονομικούς κανόνες σχετικά με την προστασία κατά του αφθώδους πυρετού, όσον αφορά το βόειο, χοίρειο, πρόβειο και αίγειο νωπό κρέας που αναφέρεται στο άρθρο 1 παράγραφος 1 υπό α.   Άρθρο 3  Η παρούσα απόφαση δεν ισχύει για εισαγωγές αδένων και οργάνων που η χώρα προορισμού επιτρέπει να εισαχθούν για την παρασκευή φαρμάκων.   Άρθρο 4  Η παρούσα απόφαση επανεξετάζεται με σκοπό την προσαρμογή των κοινοτικών κανόνων περί ελέγχου και εξαλλείψεως του αφθώδους πυρετού στην Κοινότητα και οπωσδήποτε προ της 1ης Ιουλίου 1982,   Άρθρο 5  Η παρούσα αποφαση εφαρμόζεται από 1ης Ιανουαρίου 1982  Άρθρο 6  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 19 Ιουνίου 1981.  Για την Επιτροπή Ο Πρόεδρος Gaston THORN  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 26 της 31. 1. 1977,σ. 81.      ΠΑΡΑΡΤΗΜΑ Α   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας(1) κατοικιδίων βοοειδών, χοιροειδών, προβατοειδών και αιγοειδών που προορίζεται για αποστολή στην Ευρωπαϊκή Οικονομική Κοινότητα Χώρα προορισμού:.......................  Αριθμός δημοσίου πιστοποιητικού υγείας(2):............................  Χώρα εξαγωγής: ΕΛΒΕΤΙΑ Υπουργείο:..........................  Υπηρεσία:...........................  Στοιχεία:...........................  (Προαιρετικό) I. Αναγνώριση Κρέας από:...........................  (Είδος ζώου) Είδος τεμαχίων:......................  Είδος συσκευασίας:...................  Αριθμός τεμαχίων ή μονάδων συσκευασίας:......................  Καθαρό βάρος:....................  II. Προέλευση του κρέατος Διεύθυνση(-σεις) και αριθμός(-οί) (2) κτηνιατρικής εγκρίσεως του(-ων) εγκεκριμένου(-ων) σφαγείου(-ων):.......  .................................  Διεύθυνση(-σεις) και αριθμός(-οί)(2) κτηνιατρικής εγκρίσεως του(των) εγκεκριμένου(-ων) εργαστηρίου(-ων) τεμαχισμού:...................  ..............................  III. Προορισμός του κρέατος Το κρέας αποστέλλεται: από............................  (Τόπος αποστολής) στ:..........................  (Χώρα και τόπος προορισμού) με το εξής μεταφορικό μέσο(3):..........................  Όνομα και διεύθυνση του αποστολέα:...................  ...........................  Όνομα και διεύθυνση του παραλήπτη:...................  ...........................  IV. Υγειονομική βεβαίωση Ο υπογεγραμμένος επίσημος κτηνίατρος βεβαιώνει:  1. ότι το ανωτέρω αναφερόμενο νωπό κρέας προέρχεται από:  - ζώα τα οποία ευρίσκονται στην επικράτεια της Ελβετίας επί τρείς τουλάχιστον μήνες προ της σφαγής τους ή από της γεννήσεώς τους, εφόσον πρόκειται για ζώα ηλικίας κάτω των τριών μηνών,  - ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά την διάρκεια των προηγουμένων 30 ημερών καθώς επίσης και σε ακτίνα 10 χμ κατά τη διάρκεια των προηγουμένων 30 ημερών,  - ζώα που έχουν μεταφερθεί στο εγκεκριμένο σφαγείο χωρίς να έλθουν σε επαφή με ζώα τα οποία δεν πληρούν τους όρους που απαιτούνται για εξαγωγή του κρέατός τους στην Κοινότητα, και, εάν έχουν μεταφερθεί με μεταφορικά μέσα, αυτά τα τελευταία έχουν  καθαρισθεί και απολυμανθεί πριν από τη φόρτωση,  - ζώα που έχουν υποβληθεί κατά τις 24 ώρες προ της σφαγής τους σε υγειονομική εξέταση στο σφαγείο, όπως αναφέρεται στο κεφάλαιο V του παραρτήματος Β της οδηγίας 72/462/ΕΟΚ, και δεν έχουν παρουσιάσει ενδείξεις αφθώδους πυρετού,  - εφόσον πρόκειται για χοίρειο κρέας, τα ζώα δεν προέρχονται από εκμεταλλεύσεις, στις οποίες έχει επιβληθεί απαγόρευση λόγω βρουκελλώσεως των χοίρων κατά την διάρκεια των προηγουμένων έξι εβδομάδων,  - εφόσον πρόκειται για νωπό πρόβειο ή αίγειο κρέας, τα ζώα δεν προέρχονται από εκμεταλλεύσσεις στις οποίες έχει επιβληθεί απαγόρευση λόγω βρουκελλώσεως των βοοειδών ή αιγοειδών κατά την διάρκεια των προηγουμένων έξι εβδομάδων- 2. ότι το προαναφερθέν νωπό κρέας προέρχεται από εγκατάσταση ή εγκαταστάσεις στις οποίες μετά από εκδήλωση αφθώδους πυρετού, μόνο μετά τη σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων  των εγκαταστάσεων υπό την επίβλεψη επισήμου κτηνιάτρου, επετράπη η περαιτέρω επεξεργασία κρέατος για εξαγωγή προς την Κοινότητα.  Έγινε στ....................., την Σφραγίδα ....................................  (Υπογραφή του επίσημου κτηνίατρου)   (1) Νωπό κρέας: όλα τα τμήματα των κατοικιδίων βοοειδών, χοιροειδών, προβατοειδών και αιγοειδών, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εντούτοις διατηρημένα δια ψύξεως και κατεψυγμένα  κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.  (3) Για τα βαγόνια τραίνου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.       ΠΑΡΑΡΤΗΜΑ Β   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό (1) κρέας μονόπλων κατοικιδίων, που προορίζεται για αποστολή στην Ευρωπαϊκή Οικονομική Κοινότητα Χώρα προορισμού:.....................  Αριθμός του δημοσίου πιστοποιητικού υγείας(2):.............................  Χώρα εξαγωγής: ΕΛΒΕΤΙΑ Υπουργείο:.......................  Υπηρεσία:........................  Στοιχεία:........................  (Προαιρετικό) I. Αναγνώριση Κρέατα μονόπλων κατοικιδίων DOMESTIC SOLIPEDS:..................  (Είδος ζώου) Είδος τεμαχίων:...................  Είδος συσκευασίας:................  Αριθμός τεμαχίων ή μονάδων συσκευασίας:..............  Καθαρό βάρος:.....................  II. Προέλευση του κρέατος Διεύθυνση (-σεις) και αριθμός (-οί) (2) κτηνιατρικής εγκρίσεως του (των) εγκεκριμένου (-ων) σφαγείου (-ων)........  ...........................  ...........................  Διεύθυνση (-σεις) και αριθμός (-οί) (2) κτηνιατρικής εγκρίσεως του (των) εγκεκριμένου (-ων) εργαστηρίου (-ων) τεμαχισμού.........................  ..........................  III. Προορισμός του κρέατος Το κρέας αποστέλλεται από:.....................  (Τόπος αποστολής) στ:.......................  (Χώρα και τόπος προορισμού) με το εξής μεταφορικό μέσο(3):.............................  Όνομα και διεύθυνση του αποστολέα:.....................  ..............................  Όνομα και διεύθυνση του παραλήπτη:.....................  ..............................  IV. Υγειονομική βεβαίωση Ο υπογεγραμμένος επίσημος κτηνίατρος βεβαιώνει, ότι το ανωτέρω νωπό κρέας προέρχεται από ζώα τα οποία ευρίσκονται στην επικράτεια της Ελβετίας, τουλάχιστον τρείς μήνες προ της σφαγής ή από της γεννήσεώς τους, εφόσον πρόκειται για ζώα ηλικίας κάτω των  τριών μηνών.  Έγινε στ.................., την........................  Σφραγίδα ...............................  (Υπογραφή του επίσημου κτηνίατρου)   (1) Νωπά κρέατα: όλα τα τμήματα κατοικιδίων μονόπλων, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως.  Εντούτοις, διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α) της οδηγίας 72/462/ΕΟΚ.  (3) Για τα βαγόνια τραίνου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.